पाएं अपने शहर की ताज़ा ख़बरें और फ्री ई-पेपरडाउनलोड करें
ग्रामीण क्षेत्रों में बढ़ रही संक्रमण की रफ्तार को देखते हुए प्रशासनिक अधिकारियों ने गांव-गांव पहुंचकर लोगों को और अधिक जागरुक करने का प्रयास शुरू कर दिया है। प्रशासन के अधिकारियों द्वारा चांचौड़ा-बीनागंज को चारों तरफ बेरीकेड्स लगाकर आवागमन को नियंत्रित किया गया है। वहीं राजस्थान सीमा पर चेक पोस्ट बनाकर इन पर 24 घंटे निगरानी की जा रही है।
कोरोना को नियंत्रित करने अधिकारियों ने आधा दर्जन गांवों में पहुंचे और संक्रमण फैलने की रोकथाम के लिए शादी वाले घरों में भीड़ एकत्रित न करने की चेतावनी दी। क्षेत्र के कई ग्रामों से लगातार शादी विवाह समारोह में भीड़ एकत्रित कर नाचे गाने की ग्रामीणों से संपर्क किया। हाल ही में कलेक्टर कुमार पुरुषोत्तम द्वारा वीडियो कांफ्रेंस कर निर्देश भी दिए गए थे।
जिस पर चांचौड़ा एसडीएम वीरेंद्र सिंह बघेल द्वारा अपनी संपूर्ण टीम के साथ ग्रामीण क्षेत्रों में निगरानी आरंभ की गई। इस दौरान एसडीएम तहसीलदार विजयपाल चौहान एवं नायब तहसीलदार डॉ. उदय सिंह एवं पटवारी, सचिव, आंगनवाड़ी, सहायिका, सीएचओ, एएनएम एवं कोटवार सहित ग्राम बटावदा और मृगवास पहुंचे। बटावदा गांव से लोगों के अधिक संख्या में बीमार होने की खबर मिलने पर राजस्व, मेडिकल, टीम द्वारा लोगों को 50 मेडिकल किट प्रदाय की गई और लोगों से कहा है कि बीमार होने पर फीवर क्लीनिक पर इलाज कराएं। मेडिकल किट में दी दवाईयों का सेवन नियमित रूप करने को कहा। इसी प्रकार ग्राम सागोड़ी, सागोडिया में भी संक्रमण का प्रभाव देखते हुए 50 मेडिकल किट मौके पर ही वितरित की गई एवं लोगों से मास्क एवं सैनिटाइजर एवं सामाजिक दूरी बनाए रखने के निर्देश दिए।
विवाह समारोह में 10 से अधिक लोग न हो शामिल
बटावदा पहुंचे एसडीएम ने इस अवसर पर पीडब्ल्यूडी एसडीओ एवं जनपद इंजीनियर एवं कर्मचारियों को जल संरक्षण के लिए स्टॉप डेम, तालाब एवं पुष्प वाटिका बनाने के भी निर्देश दिए। वहीं ग्राम डॉरियापुरा, बटावदा, जलालपुरा, टोडी, सागर आदि ग्रामों में हो रहे शादी विवाह समारोह वाले घरों में पहुंचकर 10 व्यक्तियों से अधिक व्यक्तियों को शामिल न करने की समझाईश दी। इस अवसर पर अधिकारियों ने कहा कि यदि कोविड गाइड लाइन का उल्लंघन हुआ तो सचिव एवं सरपंच भी उतने ही जिम्मेदार होंगे, जितने वर-वधु पक्ष। कोरोना गाइडलाइन का उल्लंघन करने पर एफआईआर दर्ज की जाएगी।
उड़नदस्ते ने विशनवाड़ा व पाटन में 3 दुकानों काे किया सील : झागर। ब्लाक बमोरी के ग्रामों में बढ़ते हुए हुए कोरोना की कड़ी को तोड़ने के लिए तहसील बमोरी में गठित उड़नदस्ते की टीम द्वारा क्षेत्र का सतत भ्रमण कर कोविड-19 गाइडलाइन का पालन कराए जाने के निर्देश दिए। ग्रामीणों से लाउडस्पीकर के माध्यम से अनुरोध किया जा रहा है कि वे बेवजह घर से बाहर न निकलें। वहीं दुकानदाराें को चेतावनी देते हुए कहा कि कोरोनाकाल में दुकानें बंद रखें।
अगर कोई दुकान खुली पाई जाती है। तो उसको तत्काल सील किया जाएगा। इसी क्रम में आज तहसीलदार निर्मल सिंह राठौर एवं पटवारी महेंद्रसिंह धाकड़, मनीष श्रीवास्तव की टीम द्वारा आज सोनखरा, गढ़ला, आटाखेड़ी, मानपुर, पाटन विशनवाड़ा, मुहाल कॉलोनी, परवाह, बांसखेड़ी का दौरा किया गया। इस दौरान ग्राम विशनवाड़ा में दो और पाटन में एक खुली पाई गई दुकानों को बंद करवाकर सील किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn